Proiect

PARLAMENTUL REPUBLICII MOLDOVA

LEGE

pentru completarea anexei la Legea nr.115-XVI

din 18 mai 2006 cu privire la scutirea de taxa vamală a unor

mărfuri importate de către organizaţiile din sfera ştiinţei şi inovării


Parlamentul adoptă prezenta lege organică.


Articol unic. – Compartimentul „Institutul de Zoologie al Academiei de Ştiinţe a Moldova” din anexa la Legea nr.115-XVI din 18 mai 2006 cu privire la scutirea de taxa vamală a unor mărfuri importate de către organizaţiile din sfera ştiinţei şi inovării (Monitorul Oficial al Republicii Moldova, 2006, nr.87-90, art.385), cu modificările şi completările ulterioare, se completează cu următoarele poziţii:

	„901180000
	Microscop cu softuri informaţionale Olympus
	1

	841830910
	Congelator
	2

	940360
	Mobilier de laborator
	1

	6109
	Haine de laborator Bio Rad
	4”


Notă informativă
Academia de Ştiinţe a Moldovei a pregătit prezentul proiect pentru modificarea anexei la Legea nr.115- XVI din 18 mai 2006 în baza informaţiilor privind utilajul tehnologic, echipamentul, instalaţiile şi mijloacele circulante conform Nomenclatorului mărfurilor al Republicii Moldova, preconizate pentru import în anul 2007 de către Institutul de Zoologie al Academiei de Ştiinţe a Moldovei. Conform Hotărârii Consiliului Suprem pentru Ştiinţă şi Dezvoltare Tehnologică al Academiei de Ştiinţe a Moldovei nr.232 din 28.12.2006, cu modificările efectuate la 15.03.2007 nr.49, la concursul suplimentar anunţat au fost aprobate două proiecte, privind procurarea utilajului ştiinţific în anul 2007. Acest utilaj este necesar de a fi scutit de taxa vamală, deoarece proiectul cu denumirea „Echipament pentru diagnosticarea unor maladii la animale cu impact asupra omului" are o importanţă majoră cu un impact substanţial socio-economic şi ştiinţific pentru Republica Moldova. în cadrul acestui proiect vor fi elaborate şi perfecţionate metode contemporane de testare şi diagnosticare a infecţiilor bacteriene şi protozoice la animale, vor fi stabilite posibilităţi de certificare a stării sănătăţii animalelor vertebrate.
Conform calculelor, suma totală privind scutirea de taxa vamală a mărfurilor importate de către Institutul de Zoologie al A.Ş.M. în anul 2007 va constitui circa 59,5 mii lei.
Cu respect,
Vicepreşedinte al Academiei de Ştiinţe
a Moldovei, membru corespondent
Ion Tighineanu
